Medlemsmøde+26.+maj+2011

Medlemsmødet blev afholdt d. 26. maj 2011 i loungen på Øhlenschlægergades skole fra 19.30 - ca. 22.40.

Referent: Margrethe Stenby


 * Referat**

Vi er nu over 2000 medlemmer, fordelt på 5 afdelinger: Nørrebro, Nordvest, Vesterbro, Vanløse og Amager. Opfordre til at fejre vores forskellighed og sammen finde på de bedste løsninger på de udfordringer vi møder.
 * 1) Velkomst ved formandinde Mette**

En kort præsentationsrunde og nyt fra arbejdsgrupperne og lokalafdelingerne. Der er brug for flere hænder så meld jer gerne ind i en gruppe. Et medlem foreslog at der blev oprettet en smagsprøvegruppe.
 * 2) Nyt fra afdelingerne**

3) Vesterbro har som første lokalafdeling lavet vedtægter og bliver dermed formelt optaget som afdeling i KBHFF.

Vi har ca. 200.000 i fælleskassen tilgængeligt. Beløbet stammer fra indmeldingskontingentet og dermed et beløb der foreløbig kun vokser ved at nye medlemmer melder sig ind.
 * 4) Økonomisk overblik ved Samuel fra økonomigruppen**


 * Behandling af indkomne forslag:**

På seneste GF blev det vedtaget at 1% af hver afdelings posesalg skulle gå til foreningens fælleskasse. Økonomigruppen her repræsenteret ved Samuel foreslår nu at dette udvides til at omfatte hele afdelingens indtægt ([|se forslaget her])
 * 5) Forslag fra Økonomigruppen**

Forslaget blev vedtaget

Melgruppen her repræsenteret ved Mads ønsker at oprette en selvstændig melproduktion hvor alt forarbejdning af korn foretages af os selv. Det indebærer bl.a. et lokale indrettet til formålet samt investering i udstyr. Der søges om kr. 75.000, ([|se forslaget her])
 * 6) Forslag fra Melgruppen**

Debat: ● Målet er en central melkværn der kan kværne meget, omkring 200 kg ugentligt. Udgifter til kværn og indretning kan løbe op på 70.000. Melet beregnes at koste mellem 15-30 kr/kg. ● Der rejses tvivl om de økonomiske rammer. Det påpeges at alt efter hvilket mel man sammenligner er 15-30 kr/kg ikke en voldsom gevinst. På den anden sige er der andre fordele ved at male selv, fx. friskhed som betyder meget ift vitaminindhold og bageevner. ● Der ikke foretaget nogen beregning af hvor meget mel vi kan afsætte og om der er interesse for det blandt medlemmerne. Gættet lyder at vi vil omsætte 1000 poser om et år. ● Lokalebehovet ligger i forlængelse af et mere generelt behov for lokaler, bl.a. Nørrebro-afdeling og det samme gælder et kontor. Det påpeges at et mellokale bør have kølefaciliteter om sommeren. ● Der bliver foreslået flere mindre decentrale kværne som en mulighed. Vi beslutter at udsætte forslaget indtil der er fundet en mere permanent lokalesituation.

Havegruppen her repræsenteret ved Anders og Fintan ansøger om en bevilling til drift af HAVEN i sæsonen 2011 samt klargøring til sæson 2012 på sammenlagt 45.000 kr. Heraf til såsæd 2.500 + redskaber 5.000 + køb af tungere maskiner til udvidelse af driften 15.000 + arrangement af fællestransport 22.500. HAVEN leverer sine grønsager/frugter til KBHff. Arbejde i HAVEN tæller som en vagt i KBHff. (__ [|Se] __ [|forslaget]  [|her] )
 * 7) Forslag fra Havegruppen**

Stig, der har givet brugsretten til HAVEN til KBHff deltog også i debatten.

Debat: ● Hvad med adgang til redskaber? husk at opbavare alle maskinerne låst ● Maskinerne kan være farlige at betjene. Husk at sætte fokus på sikkerheden. ● Kan en forening købe en bil og hvad betyder det ift. forsikring, parkering, etc.? ● Brugsretten til HAVEN: Stig meddeler, at han ikke sælger indenfor denne sæson. Det skyldes dels at priserne er dårlige. Det kan imidlertid ske at han sælger om et år eller 3. Han vil sørge for at give os god varsel. Betyder at fremtidsudsigterne for HAVEN på denne lokation er begrænsede. ● På den ene side fremføres en kritik af financeringsmodellen, og påpeges at det var bedre hvis haven kørte af sig selv med sin egen økonomi. ● På den anden side er der bred opbakning til projektet, og støtte til medlemmerne der lægger arbejde der. ● Til debatten omkring køb eller leje af en traktor tillægger Stig, at han plejer at få grundfræset hele arealet for 5000 kr af en lokal landmand. ● Der sås tvivl om budgetterne for indkøb af traktor og bil er realistiske. HAVE-gruppen påpeger at de har fundet konkrete annoncer i Den Blå Avis som grundlag for deres beregninger. ● Nogle fremlægger bekymring over at bruge ¼ af budgettet på noget som ikke er vores kerneopgave, og det påpeges at butikkerne står over for en opgave med udvidelser (nye lokaler), som der også skal være økonomisk plads til.

Afstemningen blev delt op i tre dele:

Forslag om 7.000 kr til såsæd og redskaber - vedtaget Forslag om køb eller leje af en traktor - det blev vedtaget at bruge 6.000 kr til leje af en traktor ved behov Forslag om løsninger til fællestransport - det blev vedtaget at bruge 6.000 kr til fællestransport

Pga. tidsmangel blev det besluttet at flytte diskussionen til næste møde.
 * 8 ) Debat og beslutning om retningslinier for Fundinggruppens arbejde**

Indkøbsgruppen stræber efter at leve op til fællesskabets 10 grundprincipper, men i praksis er dette dog ikke helt let. Gruppen må derfor i perioder gå på kompromis med nogle af principperne, for at leve op til andre. Mette fremlagde nogle af de dilemmaer Indkøbsgruppen havner i i forhold til valget mellem den spændende pose vs. årstidens lokale grøntsagsudvalg, nærheden til producenten vs. et bæredygtigt landbrug længere væk, drivhuse etc.
 * 9) Indkøbsgruppens udfordringer –principper møder praksis**

Indkøbsgruppen søger om opbakning til at træffe disse valg, og opfordrer til at melde sig på banen hvis man vil have indflydelse og evt. melde sig ind i indkøbsgruppen.

Debat: ● Ønske om at gruppen i langt højere grad melder ud omkring dilemmaerne, forklare dem for medlemmerne for derved at skabe forståelse og opbakning. ● Et medlem foreslår at der skrives på posen/grøntsagen hvis den kommer fra opvarmet drivhus. ● Et medlem understreger vigtigheden af at holde fast i at være lokale. ● Et medlem påpeger at der ligger en opgave for Indkøbsgruppen i at opsamle ekspertviden omkring fx bæredygtighed. ● Et medlem påminder om muligheden for at KBHff kan påvirke vores producenter. Med den størrelse vi har fået har vores holdning en betydning, og vi kan og bør benytte vores størrelse til at ændre på ting. ● Generel opbakning til Indkøbsgruppens arbejde

En gruppe medlemmer repræsenteret ved Palle stillede forslag om, at KBHff i fremtiden vil afstå fra at aftage varer fra produktioner under Kriminalforsorgen, herunder varer fra Søbysøgård og lignende produktioner. ([|se forslaget her])
 * 10) Forslag vedrørende aftagning af varer fra Søbysøgård**

Debat:

● Forslagsstilleren understregede at de indsatte kun få 14 kr/timen. ● En korrektion til forslaget: De indsatte bliver ikke isolationsfængslet hvis de nægter at arbejde, men samles som regel på den samme gang el. lign. ● De 14 kr er fastlagt således at der ikke er forskel på vederlag/løn for uddannelse og arbejde. Det blev påpeget at det ikke betegnes som ‘løn’ men som dusør. ● Ved at være aftager har vi mulighed for at påvirke forholdene for de indsatte i fængslerne. Vigtigt at de indsatte har mulighed for en meningsfuld beskæftigelse. ● Det problematiske er at de indsatte ikke har noget valg, samt at den ‘løn’ de får for deres beskæftigelse er for lav. Mange indsatte havner i gældsfælder, en hæderlig løn vil gøre en forskel. ● Fare for at miste medlemmer hvis vi fastholder Søbysøgård som producent. Ved at vi lader være med at aftage varer fra fængsler gør vi at flere medlemmer kan støtte op om vores forening. ● Forholdene på fængslerne er uden for vores rækkevidde. Søbysøgård går ikke fallit ved at KBHff afstår fra at være kunde. ● Argumentet om meningsfuldhed giver ikke mening, hvis der ikke er tale om frit valg.

Opsummering: Forslaget handler om at hele KBHff skal afvige fra at købe fra Søbysøgård. En alternativ løsning er at de enkelte afdelinger kan vedtage specifikke lokale krav/afvigelser til indkøbet, men da dette forslag ikke har været sendt ud kommer det ikke til afsteming.

Afstemning om oprindeligt forslag: Forslaget blev nedstemt